Item dierick jans sone van oerle heeft versekert in meliori tor
meester peter van loeven medicijn ende jouffr machtilt boys
geheten van neckerspoele zijn weerdinne cor meldert ouderogge
burgingris pynnoc vync scabinis et aliis de consilio aplis x
Alsoe als de voirs meester peter comen is voir den rade
vander stat en overgegeven hadde een supplicacie inhoudende
onder den anderen hoe hij xii marci lestleden metter nacht binne
zijnen huyse dair nyemant in en was dan hij zijn huysvrouwe zijn
maerte een geheten adriaen busin temerling jonchr anthonis va rotsele
ende des voirs meester pets knape geheten dieric janssone va oerle
die binnen twee oft drie maenden herwerts bij hem is comen woene
verlors int zijnre eetcameren neven zijn slaepcamere uut zijne tritsoe
seven silveren schalen twee zoutvate vanden ouden fautsoene vier
silveren lepele ende drie ellen satijns beloepende tsamen nndweerde
van tsestich cronen welke juweele metten sattijne na al dat die p
duncken mochte mits dat hij gheen slote noch anders gebroken
en hadde bevonden niet en mochte verloren gewesen dan bij den
gheven vanden pvaten psonen dier maer vive en was Oec en soude
vremde psonen also niet hebben connen geweten alsoe hij seyde
waer zijn selver ware de selve io p heeft oec bevonden bij
zekeren des selfs diericx gescriften dat hij tanderen tiden bij de
scouth van gheldrop ende den gerichte aldair aengetast hadde
geweest ende tweewerf opde banc geleecht sonder dat die ge
scriften enige saken specificeerden wair om vanden welken hij
nochtan gecomposeert heeft alsoe hij scrijft uut welken reden
de voirs iii p den voirs diericken hadde doen hachten seggende
dat hij verstaen hadde dat in alsulken saken de prince vande
lande oft zijn dieneren met eeningen oft anders sculdich soude
zijn informacie te nemen van condicien ende famen van maerten
ende knapen der gheenre die alsoe thue verliesen het ware inden
plaetsen dair zij voirtijts verkeert oft gewoent mochten hebben
oft gevoren waren ende vanden gerichten aldair en texanijneren de
psonen dair zij verkeert hebben op hueren eedt op hen condicien
ende samen ende op des zij dan bevinden te procederen met goeder
iisticien soe dat behoirt dwelc meester pet beghde dop
de voirs meetter dieric met zijne vrienden beghden dat de
he oft ptie oft dair enige ware hem aensprake dade oft dat hij
costeloes ontslagen worde Dair op de raet vander stadte ueste
termineerde datme den gevangen ontslaen soude oft ticht geven
met rechte Also dat de voirs wp aldair betaelde voir des voirs
diericx costen inde vroente gedaen veertich stuvs en voir tshen
knapen eene stuv aprilis decima